**OSNOVNA ŠKOLA „ANTUN NEMČIĆ GOSTOVINSKI“**

**ŠKOLSKA 5, 48 000 KOPRIVNICA**

**OIB: 34572748706**

KLASA: 400-05/20-01/1

URBROJ: 2137-29-20-01/2

Koprivnica, 28.02.2020.godine

**OBRAZLOŽENJE IZVRŠENJA PRORAČUNA OSNOVNE ŠKOLE „ANTUN NEMČIĆ GOSTOVINSKI“ KOPRIVNICA ZA RAZDOBLJE 01.01.-31.12.2019. GODINE**

**1. SAŽETAK DJELOKRUGA RADA ŠKOLE**

Škola je osnovnoškolska javna ustanova sukladno odredbama Zakona o ustanovama. Prava i dužnosti Osnivača Škole obavlja Grad Koprivnica na temelju Odluke Ministarstva o prijenosu osnivačkih prava na Grad Koprivnicu (KLASA: 602-02/01-01/1, URBROJ: 532/1-01-01) od 5. studenoga 2001. godine.

Škola obavlja djelatnost osnovnog odgoja i obrazovanja sukladno Zakonu o odgoju i obrazovanju u osnovnoj i srednjoj školi i Državnom pedagoškom standardu osnovnoškolskog sustava odgoja i obrazovanja.

Škola radi na temelju Statuta Škole te Školskog kurikuluma i Godišnjeg plana i programa rada (Školski Kurikulum i Godišnji plan i program rada škole se donose početkom svake školske godine, najkasnije do 7. listopada), a zasnovani su na Nacionalnom kurikulumu i nastavnim planovima i programima rada.

U Školi se izvodi nastava tijekom pet radnih dana tjedno u dvije smjene u matičnoj školi i u područnoj školi Reka, te u jednoj smjeni u područnoj školi Jagnjedovec. Škola ima dvije područne škole Reku i Jagnjedovec.

Organizacijski se provodi u obliku redovne nastave, izborne nastave, dopunske nastave, dodatne nastave te izvannastavnih aktivnosti.

Prema mjestu izvođenja postoji i izvanučionička nastava koja podrazumijeva ostvarivanje programskih sadržaja izvan školske zgrade: terenska nastava, izleti, škola u prirodi i ekskurzije. Izvanučionička nastava se realizira i provodi sukladno odredbama Pravilnika o izvođenju izleta, ekskurzija i drugih odgojnoobrazovnih aktivnosti izvan škole.

Nastava se za učenike organizira prema uzrastu po razredima, a neposredno izvodi u razrednom odjelu i obrazovnoj skupini, prema utvrđenom rasporedu nastavnih sati. Sadržajno je nastava podijeljena u nastavne predmete.

Pored obveznih odgojno – obrazovnih programa, u Školi se provode specifični programi i projekti. Neki programi i projekti provode se na europskoj, neki na nacionalnoj razini, neki na županijskoj ili gradskoj, a postoje programi i projekti koje Škola sama osmišljava i realizira u okviru svog rada.

Tijekom godine bilo je migracija, odlazaka i dolazaka učenika, naknadnih upisa, troje nepolaznika, tako da na kraju školske godine brojimo 711 učenika. Nakon dodatnog rada, na kraju školske godine, u viši razred s uspjehom prelazi 708 ili 99,57% učenika. Iduće školske godine očekuje se jednak broj razrednih odjela.

Zakonske i druge podloge na kojima se zasniva program rada Škole:

* Zakon o odgoju i obrazovanju u osnovnoj i srednjoj školi („Narodne Novine“ broj

87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18 i 98/19),

* Zakon o ustanovama („Narodne Novine“ broj 76/93, 29/97, 47/99, 35/08, 127/19),
* Zakon o radu („Narodne novine“ broj 93/14, 127/17, 98/19),
* Zakon o proračunu („Narodne Novine“ broj 87/08, 136/12, 15/15),
* Pravilnik o proračunskim kvalifikacijama („Narodne Novine „ broj 26/10. i 120/13.),
* Pravilnik o proračunskom računovodstvu i računskom planu („Narodne Novine„ broj 124/14, 115/15, 87/16 i 3/18),
* Pravilnik o polugodišnjem i godišnjem izvještaju o izvršenju proračuna („Narodne novine“ broj 24/13 i 102/17, 1/20),
* Godišnji plan i program rada Škole za školsku 2018./2019. godinu (KLASA: 602-02/18-01/26, URBROJ: 2137-29/18-01/1) od 3. listopada 2018. godine i Školski kurikulum za 2018./2019. godinu (KLASA: 602-02/18-01/66, URBROJ: 2137-29-18-01/1) od 3. listopada 2018. godine,
* Pravilnik o provedbi Školske Sheme („Narodne Novine“ broj 50/17., 102/17., 69/18. i 93/18.),
* Državni pedagoški standard osnovnoškolskog sustava odgoja i obrazovanja („Narodne novine“ broj 63/2008).

Osim navedenih zakona i pravilnika temeljem kojih škola obavlja svoju odgojno-obrazovnu djelatnost, škola posluje i prema svojim općim aktima :

* Pravilnik o radu,
* Pravilnik o zaštiti na radu,
* Pravilnik o videonadzoru,
* Pravilnik o radu školske knjižnice,
* Kućni red škole,
* Pravilnik o organizaciji rada i sistematizaciji radnih mjesta,
* Pravilnik o čuvanju, korištenju, odabiranju i izlučivanju arhivskog i registraturnog

Gradiva,

* Etički kodeks neposrednih nositelja odgojno-obrazovne djelatnosti,
* Pravilnik o promicanju spoznaja o štetnosti duhanskih proizvoda

i drugim općim aktima sukladno zakonskim odredbama.

**2. OPĆI DIO**

Izvršenje financijskog plana OŠ „Antun Nemčić Gostovinski“ Koprivnica u 2019. godini po ekonomskoj klasifikaciji

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **A. RAČUN PRIHODA I RASHODA   Ostvarenje  Izvorni plan za  Tekući plan za  Ostvarenje  INDEXI**  **proračuna za  2019  2019  proračuna za**  **2018  2019**  **za 2018** | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| **1** | | | | | | | | | | | | | **2** | | | | | | | **3** | | | | | | | | **4** | | | **4/1** | | | | | | | | **4/3** | | | | | | | | | | |
| **Prihodi:** | | | | **11.242.537,39** | | | | | | | **12.243.335,00** | | | | | | | **12.235.635,00** | | | | | | **11.615.984,64** | | | | | | | | | | | **103** | | | | | | | | | **95** | | | | | |
| 6 | PRIHODI POSLOVANJA | | 11.242.537,39 | | | | | | | 12.243.335,00 | | | | | | | 12.235.635,00 | | | | | | 11.615.984,64 | | | | | | | | | | 103 | | | | | | | | | 95 | | | | |
|  | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| 7 | PRIHODI | OD PRODAJE NEFINANCIJSKE | | | | | | 0,00 | | | | | | 0,00 | | | | | | | 0,00 | | | | | | | | 0,00 | | | | | | | | | 0 | | | | | | | 0 | |
| IMOVINE | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| **Rashodi:** | | | | **11.041.548,91** | | | | | | | **12.376.298,00** | | | | | | | **12.368.598,00** | | | | | | **11.777.071,01** | | | | | | | | | | | **107** | | | | | | | | | **95** | | | | | |
| 3 | RASHODI POSLOVANJA | | 10.710.620,52 | | | | | | | 11.674.242,00 | | | | | | | 11.666.542,00 | | | | | | 11.099.274,06 | | | | | | | | | | 104 | | | | | | | | | 95 | | | | |
| 4 | RASHODI ZA NABAVU NEFINANC.IMOVINE | | | | 330.928,39 | | | | | | | 702.056,00 | | | | | | | 702.056,00 | | | | | | | 677.796,95 | | | | | | | 205 | | | | | | | | | 97 | | | | |
| RAZLIKA | | | | | | | 200.988,48 | | | | | | | | | | | | | | | | | | | | | | | | | | | | | | | | | | | | | | | | | | |
|  | | | | | | | | | | | | -132.963,00 | | | | | | | -132.963,00 | | | | | | | -161.086,37 | | | | | | | | | | | -80 | | | | 121 | | | | | | | | |
| **B. RAČUN FINANCIRANJA** | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| NETO ZADUŽIVANJE / FINANCIRANJE | | | | | | | | |  | | | | | | |  | | | | | | | | | | | | | |  | | | | | | | | | | | | | | | | | |  | |
| **C. RASPOLOŽIVA SREDSTVA IZ PRETHODNIH GODINA (VIŠAK PRIHODA I REZERVIRANJA)** | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| 9 | UKUPAN DONOS VIŠKA/MANJKA | | | | | -68.024,71 | | | | | | 132.963,00 | | | | | | | 132.963,00 | | | | | | | 132.963,77 | | | | | | -195 | | | | | | | | 100 | | | | | | |
| IZ PRETHODNE(IH) GODINE | | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| **VIŠAK/MANJAK + NETO ZADUŽIVANJA/** | | | | | | **132.963,77** | | | | | | | | | **0,00** | | | | | | | **0,00** | | | | | **-28.122,60** | | | | | | | | | -21 | | | | | | | | | | 0 | | |
| **FINANCIRANJA + RASPOLOŽIVA SREDSTVA** | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| **IZ PRETHODNIH GODINA** | | | | | | | | | | | | | | | | | | | | | | | | | | | | | | | | | | | | | | | | | | | | | | | | |
| **PRIHODI, PRIMICI, VIŠKOVI I MANJKOVI** | | | | **11.174.512,68** | | | | | | | **12.376.298,00** | | | | | | | **12.368.598,00** | | | | | | | **11.748.948,41** | | | | | | | | | 105 | | | | | | | | | 95 | | | | | | |
| **RASHODI I IZDACI** | | | | **11.041.548,91** | | | | | | | **12.376.298,00** | | | | | | | **12.368.598,00** | | | | | | | **11.777.071,01** | | | | | | | | | | 107 | | | | | | | | | 95 | | | | | |

**2.1 . OPĆI DIO – PRIHODI**

Od ukupno planiranih prihoda, primitaka, viškova i manjkova u iznosu od 12.368.598,00 kuna ostvareno je 11.748.948,41 kuna, odnosno 95% planiranih.

**Tekuće pomoći od izvanproračunskih korisnika 6341** ostvarene su 2019. godine u iznosu od 6.544,22 kn, a 2018. godine u iznosu od 43.408,39 kn. U 2018. godini smo primili sredstva od HZZ-a za financiranje plaće i doprinosa pripravnika koji je zaposlen po Mjeri pripravništva te sredstva za tri osobe na stručnom osposobljavanju. 2019. godine smo primili samo razliku plaće za Pripravnika zbog povećanja osnovice plaće te sredstva za doprinose za stručno usavršavanje za jednu osobu.

**Tekuće pomoći proračunskim korisnicima iz proračuna koji im nije nadležan 6361** bilježi rast sa 8.358.508,15 kn u 2018. godini na 8.808.281,78 kn u 2019. godini. Zbog rasta dolazi najvećim dijelom zato što je dva puta u toku godine došlo do povećanja osnovice plaća, ali i zbog primitka sredstava od MZO-a za kupnju potrošnog materijala i nastavnih sredstava za provedbu kurikuluma te kupnju udžbenika (koji su klasificirani kao radni materijal) za sve učenike škole.

**Kapitalne pomoći proračunskim korisnicima iz proračuna koji im nije nadležan 6362** bilježi rast sa 59.220,00 kn iz 2018. godine na 340.560,15 kn u 2019. godini. Razlog povećanju je primitak sredstava od MZO-a za kupnju udžbenika svim učenicima škole te kupnju opreme i uređaja za provedbu kurikuluma.

**Tekuće pomoći temeljem prijenosa EU sredstava 6381** bilježe porast prihoda sa 211.124,69 kn u 2018. godini na 226.107,38 kn u 2019. godini. Osim sredstava koje smo primili za provođenje EU projekata, do povećanja je došlo i iz razloga što se tim sredstvima financirala i plaća za pripravnika koji je u našoj školi bio zaposlen po HZZ-ovoj Mjeri pripravništva.

**Tekući prijenosi između proračunskih korisnika istog proračuna 6391** uključuju sredstva nacionalnog sufinanciranja pomoćnika u nastavi po ODJEKU III te financiranje Sheme voća i mlijeka. U 2019. godini iznose 54.823,19 kn te su veći u odnosu na 2018. kad je prihod iznosio 16.562,47 kn iz razloga što je u 2018. godini bilo drukčije knjiženje prihoda i rashoda za plaće i ostale troškove pomoćnika u nastavi.

**Tekući prijenosi između proračunskih korisnika istog proračuna temeljem EU sredstava 6393** bilježe indeks 36 jer su se u 2018. godini troškovi projekta „Znanje kao dar“ knjižili preko tog konta, a kako je projekt završio u 2018. godini i prihodi su se smanjili sa 378.987,50 kn na 135.065,18 kn u 2019. godini.

**Ostali nespomenuti prihodi 6526** bilježe pad sa 443.880,13 kn u 2018. godini na 412.772,50 kn u 2019. godini. Ostvareni su manji prihodi školske kuhinje jer je zbog štrajka prosvjetnih radnika bilo i manje nastavnih dana u 2019. godini.

**Prihodi od pruženih usluga 6615** obuhvaćaju prihod od najma učionica te prihod od prodaje starog papira i baterija te imaju porast sa 21.027,28 kn iz 2018. na 28.859,62 kn u 2019. godini. Do povećanja prihoda u 2019. godini je došlo zato što se prihod od najma prostora ostvaruje cijele godine, a u 2018. godini samo za razdoblje rujan - prosinac.

**Od kapitalnih donacija 6632** nema evidentiranih prihoda u 2019. godini dok je u 2018. godini donacija iz projekta „Volim volontiranje“ iznosila 23.720,00 kn.

**Tekuće donacije 6631** su porasle sa 3.400,00 kn iz 2018. godine na 23.200,00 kn u 2019. godini. Do značajnog porasta prihoda je došlo zato što je Škola prikupljala donacije za financiranje odlaska učenika na robotičko natjecanje Robocup 2019 u Hannover te smo u tu svrhu prikupili značajne donacije od poslovnih partnera i drugih tvrtki.

**Prihodi iz nadležnog proračuna za financiranje redovne djelatnosti** **671**  odnose se na financiranje rashoda poslovanja te rashoda za nabavu nefinancijske imovine. Prihodi su sa 1.682.698,78 kn u 2018. godini smanjeni na 1.579.770,62 kn u 2019. godini. Prihodi su manji u odnosu na 2018. godinu zato što manjak iz izvora 11 Opći prihodi i primici iznosi 325.084,51 kn. radi se o računima za prosinac 2019. koji imaju dospijeće plaćanja u siječnju 2020. te će u siječnju biti evidentiran i prihod.

**2.2. OPĆI DIO – RASHODI**

Od ukupno planiranih 12.368.598,00 kuna planiranih rashoda i izdataka ostvareno je 11.777.071,01 kuna odnosno 95%.

**Što se tiče rashoda za zaposlene, plaća 311** bilježi rast indeksa na 104 sa 6.869.031,32 kn u 2018. na 7.152.563,09 kn u 2019. godini, najvećim dijelom zato jer je u toku godine dva puta povećana osnovica za obračun plaća. Plaće za redovan rad bilježe porast indeksa dok su plaće za prekovremeni rad i za posebne uvjete rada manje jer zbog štrajka učitelja nije bilo održano 16 dana nastave u razdoblju od listopada do prosinca 2019. te nije bilo isplate navedenih rashoda.

**Ostali rashodi za zaposlene 3121** imaju povećanje indeksa na 109, sa 298.849,38 kn u 2018. godini na 326.668,34 kn u 2019. godini jer je u 2019. godini bilo isplaćeno više naknada zaposlenicima (bolovanje dulje od 90 dana, naknada za smrt člana obitelji, jubilarnih nagrada i otpremnina).

**Doprinosi za zapošljavanje 3133** bilježe pad indeksa na 8 jer se doprinos za zapošljavanje ne obračunava na plaće za 2019. godinu.

**Doprinosi za zdravstveno osiguranje 3132** bilježe porast indeksa na 111 zbog nove zakonske regulative u obračunu doprinosa od 01.01.2019.

**Ostale naknade troškova zaposlenima 3214** bilježi pad indeksa na 16 sa 6.024,00 kn u 2018. Godini na 957,10 kn u 2019. godini zbog manje upotrebe privatnog automobila u poslovne svrhe (tzv. loko vožnja) te zbog promjene metodologije knjiženja u odnosu na 2018. godinu.

**Službena putovanja 3211** bilježe pad indeksa na 95 iz razloga što se u 2018. godini putovalo u inozemstvo preko projekta „Znanje kao dar“ pa su bili veći troškovi dnevnica.

**Stručno usavršavanje zaposlenika 3213** je sa 20.206,00 kn u 2018. godini smanjeno na 14.593,75 kn jer u 2019. godini učitelji nisu pohađali tečajeve stranih jezika na teret poslodavca.

M**aterijal i sirovine 3222**, su 2018. godine su iznosili 521.789,49 kn, a 2019. 471.016,46 kn odnosno bilježe pad indeksa na 90. Zbog štrajka učitelja nije bilo održano 16 dana nastave u razdoblju od listopada do prosinca 2019. te su stoga i manji troškovi namirnica za školsku kuhinju.

**Službena, radna i zaštitna odjeća i obuća 3227** je sa 4.974,49 kn iz 2018. godine pala na 4.628,75 kn jer je Grad provodio objedinjenu nabavu pa je došlo do uštede troškova u odnosu na planirane.

**Materijal i dijelovi za tekuće i investicijsko održavanje 3224** bilježe pad indeksa na 81 zbog manje nabave materijala za tekuće i investicijsko održavanje Škole ali su zato povećani troškovi usluga tekućeg i investicijskog održavanja.

E**nergija 3223** bilježi pad indeksa na 96 zbog nešto blaže zime pa su i troškovi niži u odnosnu na prethodnu godinu.

**Sitni inventar 3225** bilježi rast indeksa na 233, sa 28.951,15 kn na 67.493,71 kn najvećim dijelom jer su se nabavljala nastavna pomagala za provedbu kurikuluma od sredstava MZO-a. Isti slučaj je i sa **Uredskim materijalom i ostalim materijalnim rashodima 3221** gdje je rast indeksa 107, sa 77.499,69 kn na 82.654,29 kn u 2019. godini zbog veće nabavke potrošnog materijala za nastavu.

**Usluge tekućeg i investicijskog održavanja 3232** bilježe rast indeksa na 117 odnosno povećanje sa 176.691,70 kn u 2018. godini na 206.576,39 kn u 2019. godini zbog većih radova na tekućem i investicijskom održavanju Škole ( od čega se najviše odnosi na promjenu dotrajale stolarije i soboslikarske radove u ukupnom iznosu od 104.750,00 kuna).

**Intelektualne i osobne usluge 3237** bilježe pad indeksa na 5 odnosno smanjenje sa 94.981,86 kn u 2018. godini na 4.497,40 kn u 2019. godini zbog završetka projekta „Znanje kao dar“.

**Komunalne usluge 3234** su manje u odnosu na 2018. godinu sa indeksom 90. Zbog manjeg broja nastavnih dana u 2019. godini, manja je bila i potrošnja vode.

**Usluge telefona, pošte i prijevoza 3231** su manje u odnosu na 2018. godinu sa indeksom je 92 jer je manje učenika koristilo organizirani prijevoz u 2019. godini u odnosu na 2018. godinu.

**Usluge promidžbe i informiranja 3233** bilježe pad indeksa na 79 sa 11.044,27 kn na 8.683,75 kn jer su 2018. godine na tom kontu bili knjiženi troškovi projekta „Znanje kao dar“.

**Ostale usluge 3239** bilježe rast indeksa na 265, sa 32.000,00 kn u 2018. godini na 84.734,97 kn u 2019. godini jer smo na taj konto knjižili usluge Škole plivanja, za razliku od prijašnjih godina, a imali smo i dodatne troškove za usluge za uređenje prostora zbog novog vizualnog identiteta Škole.

**Zdravstvene i veterinarske usluge 3236** bilježe pad indeksa na 80 jer od školske godine 2019./2020. više nisu obvezni zdravstveni pregledi zaposlenika i pomoćnika u nastavi na početku školske godine.

**Naknade troškova osobama izvan radnog odnosa 3241** bilježi rast indeksa na 568 odnosno povećanje sa 12.928,28 kn u 2018. godini na 73.436,93 kn u 2019. godini jer su ovdje knjiženi troškovi službenog puta i individualne potpore za učenike uključene u europski projekt „Znam odakle sam“. U 2019. godini je ukupno 13 učenika bilo uključeno u navedeni projekt te su putovali u Grčku, Španjolsku i Mađarsku. Također je došlo do povećanja troškova doprinosa i prijevoza za osobe na stručnom usavršavanju bez zasnivanja radnog odnosa.

**Pristojbe i naknade 3295** bilježe rast indeksa na 131, sa 12.334,14 kn na 16.181,94 kn zbog novog troška u 2019. -toj godini, a to je trošak provjere vjerodostojnosti isprava.

**Ostali nespomenuti rashodi poslovanja 3299** bilježe pad indeksa na 91 zbog promjene metodologije knjiženja u odnosu na 2018. godinu. Pojedini rashodi (npr. razni troškovi EU projekata) koji su se prethodnih godina knjižili na konto 32999 su u 2019. godini knjiženi na druga konta.

**Reprezentacija 3293** bilježi pad indeksa na 75, sa 10.543,33 kn u 2018. godini na 7.945,23 kn u 2019. godini jer se troškovi projekta ODJEK (pomoćnici u nastavi) u 2019. godini više ne knjiže na trošak Škole već na trošak Grada Koprivnice.

**Negativne tečajne razlike 3432** bilježe rast indeksa na 466 a radi se o beznačajnom povećanju iznosa sa 0,88 kn na 4,10 kn zbog plaćanja troškova eu projekata u inozemnoj valuti.

**Naknade građanima i kućanstvima u naravi 3722** u iznosu od 120.169,16 kn je novi trošak u 2019. godini a odnosi se na udžbenike za sve učenike škole koji su kupljeni sredstvima od MZO-a, a koji su radni udžbenici i ne vode se na inventuri.

**Licence 4123** u iznosu od4.299,00 knje kn je novi trošak u 2019. godini a odnosi se na kupnju licence za rad Filmske video družine „Mravec“.

**Uređaji, strojevi i oprema za ostale namjene 4227** bilježi rast indeksa na 344 odnosno povećanje sa 7.687,50 kn u 2018. godini na 26.414,75 kn u 2019. godini jer je nabavljena ostala oprema za nastavu, za provedbu kurikuluma, od sredstava dobivenih od MZO-a.

**Oprema za održavanje i zaštitu 4223** bilježi rast indeksa na 284 odnosno povećanje sa 5.959,74 kn u 2018. godini na 16.900,00 kn u 2019. godini zbog nabavke četiri nova usisavača za potrebe čišćenja Škole.

**Uredska oprema i namještaj 4221** bilježi pad indeksa na 34 odnosno smanjenje troškova sa 175.445,00 kn u 2018. godini na 59.941,25 kn u 2019. godini, zbog drugačijih potreba za opremom u odnosu na prethodnu godinu. U 2018. godini veliki dio troškova na ovom kontu se odnosio na opremu za uređenje novog multimedijalnog prostora „Europski kutak“.

**Knjige u knjižnicama 4241** bilježi rast indeksa na 1747 odnosno povećanje sa 18.728,77 kn u 2018. godini na 327.138,92 kn u 2019. godini jer su se iz sredstava MZO-a nabavljali udžbenici za sve učenike Škole.

**Dodatna ulaganja na građevinski objektima 4511** bilježi rast indeksa na 197 odnosno povećanje sa 123.107,38 kn u 2018. godini na 243.103,03 kn u 2019. godini zbog velikog projekta obnove sanitarnog čvora na prvom katu Škole.

**3. POSEBNI DIO**

**PROGRAM 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**Aktivnost A300201 Decentralizirane funkcije osnovnog školstva**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje materijalnih rashoda poslovanja koji uključuju naknade troškova zaposlenima, rashode za materijal i energiju, rashode za usluge, ostale nespomenute rashode poslovanja, ostale financijske rashode, postrojenja i opremu, knjige te dodatna ulaganja na građevinskim objektima. Planirana su sredstva u iznosu od 1.545.241,00 kn, a utrošeno je 1.545.199,94 kn, dakle indeks ostvarenja je 100.

**PROGRAM 3003 DODATNI PROGRAM ODGOJA I OBRAZOVANJA**

**Aktivnost A300301 Škola plivanja**

Za ovu aktivnost planirano je bilo 25.632,00 kn iz izvora financiranja Opći prihodi i primici Grada Koprivnice. Obuka neplivača za učenike trećih razreda je u potpunosti realizirana i ukupni troškovi su iznosili 25.632,00 kn. S obzirom da je na kraju godine ostalo neutrošenih sredstava u Aktivnosti A300201 Decentralizirane funkcije osnovnog školstva, napravljena je preknjižba troškova sa pozicije 1951, Aktivnost A300301 Škola plivanja na poziciju 940, Aktivnost A300201.

**Aktivnost A300305 Slobodne aktivnosti i školska natjecanja**

Slobodne aktivnosti obuhvaćaju različite programske sadržaje koji se odvijaju izvan nastavnih obveza u organizaciji Škole i u njenim prostorijama, a izvor financiranja su opći prihodi i primici Grada Koprivnice te pomoći. Unutar ove aktivnosti financiraju se i školska međuopćinska natjecanja koje sufinancira sam Osnivač te županijska natjecanja čije troškove snosi Županija Koprivničko-križevačka.

Za podmirenje troškova slobodnih aktivnosti i školskih natjecanja planirano je 71.494,00 kn, a utrošeno je 60.944,98 kn. Najveći dio sredstava u iznosu od 52.699,99 kn se odnosi na isplatu plaća za izvannastavne aktivnosti, što je i realizirano u potpunosti prema planu. Troškovi međuopćinskih i županijskih natjecanja su planirani u iznosu od 10.000,00 kn a realizirani su u iznosu od 4.653,97 kn jer Škola 2019. godine nije imala troškove županijskih natjecanja, a i zbog štrajka učitelja je jedan dio međuopćinskih natjecanja odgođen za početak 2020. godine. S obzirom da je na kraju godine ostalo neutrošenih sredstava u Aktivnosti A300201 Decentralizirane funkcije osnovnog školstva, napravljena je preknjižba troškova robotičkog natjecanja Robocup 2019. sa pozicije 2110, Aktivnost A300305 na poziciju 871, Aktivnost A300201.

**Aktivnost A300317 Redovna djelatnost osnovnih škola**

U ovoj aktivnosti planiran je iznos od 154.199,00 kn od čega se 151.700,00 kn na troškove sanacije postojećeg sanitarnog čvora na prvom katu Škole a 2.499,00 kn na kupnju licence za potrebe školske filmske družine „Mravec“. Od ukupno planiranih 151.700,00 kn za sanaciju sanitarnog čvora, utrošeno je 85% sredstava odnosno 128.353,03 kn. Prilikom nadzora izvedenih radova, uočeni su određeni nedostaci koje je trebalo otkloniti te će troškovi zadnje faze radova biti fakturirani u 2020. godini.

**Aktivnost A300322 Unapređenje standarda - izvor vlastiti prihodi**

Za ovu aktivnost je planirano 865.099,00 kn a utrošeno je 706.281,18 kn. Iz izvora vlastiti prihodi realizirano je 46.498,07 kn odnosno 43% planiranih troškova (za tisak školskog lista, osiguranje učenika i ispitne materijale). Ostatak sredstava iz ovog izvora (prihod od iznajmljivanja prostora i prodaje starog papira) predstavlja višak koji ćemo iskoristiti u narednom razdoblju. Iz izvora prihoda za posebne namjene planirana su sredstva u visini 53.839,00 kn. Navedena sredstva čine višak prihoda iz prethodnih godina i namijenjena su za nabavu materijala i sirovina te usluge tekućeg i investicijskog održavanja. U 2019. godini nije bilo troškova iz ovog izvora financiranja a sredstva će se utrošiti u narednom razdoblju. Iz izvora donacija planirani su ukupni troškovi u iznosu od 27.102,00 kn a realizirano je 22.482,38 kn odnosno 83%. Navedeni iznos utrošen je za financiranje odlaska učenika na robotičko natjecanje Robocup 2019. u Hannover. Za plaću, doprinose i troškove prijevoza pripravnice zaposlene putem mjere Pripravništvo planirano je ukupno 109.087,00 kn a realizirano je 105.823,01 kn. Plaća pripravnice financirala se 85% iz sredstava europskih projekata i 15% iz sredstava HZZ-a. Tekuće i kapitalne pomoći nenadležnog proračuna za kupnju udžbenika za sve učenike škole, nastavnih pomagala i sitnog inventara za provedbu kurikuluma, državna natjecanja te za knjige za školsku knjižnicu u potpunosti su namjenski utrošene.

**Aktivnost A300330 Mentorstvo**

Za isplatu naknada za pet učitelja – mentora planirana su sredstva u iznosu 6.159,00 kn. Realizirani troškovi jednaki su planiranima.

**Aktivnost A300338 Znanje kao dar**

Projekt Znanje kao dar namijenjen je za poticanje darovitih učenika te jačanje kompetencija nastavnika i stručnih suradnika. Projekt je završio u prosincu 2018. godine te se trošak projekta u 2019. godini odnosi na plaće za prosinac prethodne godine. Realizirani troškovi u potpunosti su jednaki planiranima.

**Aktivnost 300339 ODJEK III 2018./2019.**

U školskoj godini 2018./2019. troškovi projekta Odjek III financirali su se iz 3 različita izvora: izvora Grad (15%) ,izvora EU (72%) i izvora nacionalno sufinanciranje (13%). Ukupni planirani troškovi projekta su u 2019. godini iznosili 123.445,00 kn i plan je u potpunosti realiziran. Sredstva su utrošena za plaće, prijevoz na posao i s posla i službena putovanja.

**Aktivnost A300340 ODJEK III 2019./2020.**

U školskoj godini 2019./2020. troškovi projekta Odjek III financirali su se iz 3 različita izvora: izvora Grad (15%) ,izvora EU (72%) i izvora nacionalno sufinanciranje (13%). Ukupni planirani troškovi projekta su u 2019. godini iznosili 47.381,00 kn i plan je u potpunosti realiziran. Sredstva su utrošena za plaće, prijevoz na posao i s posla te stručno usavršavanje pomoćnika u nastavi.

**Aktivnost A300342 EU PROJEKT ZNAM ODAKLE SAM**

Planirani troškovi projekta za 2019. godinu su iznosili ukupno 163.797,00 kn a utrošeno je ukupno 105.281,96 kn odnosno 64% sredstava. U 2019. godini su realizirana tri programa mobilnosti te su učenici i mentori putovali na mobilnosti u Grčku, Španjolsku i Mađarsku. Planirana sredstva za službena putovanja (za mentore) i naknade troškova osobama izvan radnog odnosa (za učenike) su utrošena u potpunosti prema planu. Od ukupno planiranih ostalih nespomenutih rashoda poslovanja u iznosu od 64.797,00 kn utrošeno je 7.433,03 kn, jer nije bilo dodatnih troškova na projektu koji bi se financirali iz te pozicije. Preostala sredstava koja se odnose na organizacijsku potporu će biti utrošena do završetka projekta.

**Aktivnost A300332 EU PROJEKTI**

Za ovu aktivnost planirano je 11.908,00 kn a utrošeno 2.913,75 kn odnosno 24% sredstava jer nije bilo dodatnih troškova na kontu 32999. Ostatak sredstava utrošiti će se u narednom razdoblju za potrebe provođenja eu projekata.

**Aktivnost A300343 EU PROJEKT PERPETUUM MOBILE EVOLUTION**

Navedeni projekt traje od 01.06.2019. do 31.12.2020. U okviru projekta ravnateljica Škole i četiri učitelja će se stručno usavršavati u zemljama EU. Ukupni planirani troškovi projekta iznose 140.615,00 kuna i odnose se na službena putovanja, stručno usavršavanje i ostale nespomenute rashode. Iako je početak realizacije projekta planiran za 2019. godinu, realizacija projekta je odgođena za 2020. godinu.

**PROGRAM 3015 SOCIJALNI PROGRAM**

**Aktivnost A301505 Pomoć za podmirenje troškova prehrane učenika u osnovnim školama**

Ova aktivnost se odnosi na sufinanciranje troškova prehrane od strane Osnivača za učenike iz obitelji skromnih prihoda, djecu hrvatskih ratnih vojnih invalida i smrtno stradalih hrvatskih branitelja iz Domovinskog rata, ali i sufinanciranje od strane roditelja kao izvora prihoda za posebne namjene. Aktivnost uključuje i shemu voća i mlijeka, projekt čiji je cilj povećanje unosa svježeg voća i povrća te mlijeka i mliječnih proizvoda te podizanje razine znanja o važnosti zdrave prehrane. U 2019. godini u školskoj kuhinji se prosječno hranilo oko 530 učenika. Planirana su sredstva u iznosu od 551.500,00 kn a realizirano je ukupno 471.016,46 kn odnosno 85%. Realizacija je manja od planirane zbog manjeg broja nastavnih dana u 2019. godini.

**PROGRAM 9000 COP**

**Aktivnost A900001 COP OŠ „Antun Nemčić Gostovinski“**

Ukupno planirana sredstva za plaće zaposlenika, prijevoz na posao i s posla, naknadu za nezapošljavanje invalida te ostale rashode za zaposlene (božićnicu, dar za djecu, regres, naknade za bolovanje dulje od 90 dana, pomoć za rođenje djeteta, otpremnine i ostale rashode) iznosila su 8.652.700,00 kn i realizirana su 99%.

**4. ANALIZA OSTVARENIH CILJEVA PROVEDBE PROGRAMA I POKAZATELJA USPJEŠNOSTI U 2019. GODINE U ODNOSU NA PLANIRANE CILJEVE**

Prioritet Škole je pružiti učenicima kvalitetno obrazovanje i odgoj što ostvarujemo:

* stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje na literarnim i likovnim natječajima, kroz školske projekte, priredbe te manifestacije u školi i šire,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* razvijanje navike cjeloživotnog učenja, usvajanja zdravih životnih navika, razvoj kompletne mlade osobe s razvijenim samopoštovanjem i građanskom sviješću,
* organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine.
* realizacija dijela programa u suradnji s ustanovama, eminentnim stručnjacima i umjetnicima.
* uključivanjem što većeg broja učitelja, stručnih suradnika i učenika u europske projekte.

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2019.)** | **Ostvarena vrijednost**  **(2019.)** |
| Povećanje broja školskih projekata/aktivnosti/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 16 | Škola | 16 | 80 |

***Pokazatelji uspješnosti:***

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2019.)** | **Ostvarena vrijednost**  **(2019.)** |
| Povećanje broja učenika koji su uključeni u različite školske projekte/aktivnosti/priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 250 | Škola | 260 | oko 400 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2019.)** | **Ostvarena vrijednost**  **(2019.)** |
| Povećanje broja osvojenih mjesta (prva tri) na **državnim/županijskim** natjecanjima | Uz to što se učenike potiče na izražavanje sposobnosti kroz ovakve aktivnosti testira se i kvaliteta rada nastavnika s nadarenim učenicima | broj | 75 | Škola | 75 | 55 |

**5. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI**

Iz godine u godinu postižemo visoku razinu odgojno - obrazovnih postignuća, bogatu kulturnu, sportsku i javnu djelatnost kao i značajne uspjehe na natjecanjima i natječajima učenika na lokalnoj i državnoj razini.

U naš školski sustav implementirana je europska dimenzija zahvaljujući već trećem ciklusu Erasmus+ projekata koje aktivno provode i učenici i učitelji naše škole.

Učenici su izborili plasman na europsko natjecanje u robotici, u Hanoveru i to u dvije kategorije. U 2019. godini proslavili smo 50 brojeva školskog lista „Krijesnice“.

Jedan od značajnijih događaja za školu svakako je potpisivanje je Sporazuma s Gradom Koprivnica, Hrvatskim botaničkim društvom i Botaničkim vrtom PMF-a te Komunalcem o uspostavi Botaničke zbirke i učionice na otvorenom kojim će mali i veliki Nemčići konačno dobiti svoj dugo priželjkivani botanički vrt.

Odobren nam je novi ciklus Erasmus+ projekta: Perpetuum Mobile-Evolution - individualna mobilnost za petero učitelja koji će obogatiti svoju i školsku praksu najnovijim europskim programima i spoznajama.

Već niz godina obogaćujemo nastavne sadržaje organiziranjem tematskih tjedana npr.: Tjedan svemira, Tjedan matematike, Tjedan fotografije kamerom obskurom, Fotoradionice i izložbe u suradnji s Hrvatskim fotosavezom, Tjedan botaničkih vrtova, Putositnice 2019., Mala Koprivnička škola keramike, abacus soroban edukacije i natjecanja, izložbe gljiva, brojni projekti kao što su Ja želim biti siguran pješak, Učenička zadruga „Nemčićevi suncokreti“, a učenici pohađaju oko 50 izvannastavnih, te niz izvanškolskih aktivnosti. Također, ponosni smo nositelji Dijamantnog certifikata Međunarodnih ekoškola.

Na gradsko-međuopćinskim natjecanjima 2018./2019. godine sudjelovalo je ukupno 184 učenika. Osvojeno je 13 prvih mjesta, 10 drugo mjesto i 6 trećih mjesta.

Na županijskim i međužupanijskim natjecanjima sudjelovalo je 49 učenika od kojih je 47 učenika osvojilo prvo mjesto, 2 učenika druga mjesta, dok u nekim natjecanjima nije bilo rangiranja, kao što je natjecanje smotra Lidrano.

Na državnom natjecanju sudjelovalo je ukupno 6 učenika, od kojih je 4 osvojilo prvo mjesto, 2 učenika drugo mjesto, također i ovdje neka natjecanja nisu rangirana (Lidrano).

Na ostalim natjecanjima koja su se održavala u organizaciji drugih škola, ustanova, pravnih i fizičkih osoba sudjelovalo je ukupno 39 učenika od kojih je 10 učenika osvojilo prvo mjesto, 27 učenika drugo mjesto i 2 učenika treće mjesto.

Ističemo neke od najznačajnijih aktivnosti koje su se provodile u 2019. godini:

Veselo u školu, Svjetski dan Prve pomoći, Hrvatski olimpijski dan, Sigurno u školu s HAK-om, Dan zaštite ozonskog sloja, Erasmus posjet Poljskoj, Europski tjedan kretanja, Europski dan stranih jezika, Sigurno u prometu, Tjedan cjeloživotnog učenja, Svjetski dan zaštite životinja, Međunarodni tjedan djece, Svjetski tjedan svemira, međunarodno Robotech natjecanje, Festival o pravima djece, Svjetski dan kravata, Kestenijada, Književni susret, Mjesec hrvatske knjige, 40. međunarodna atletska utrka grada, Kazališna predstava, Jesenska izložba gljiva, Dan grada Koprivnice, Svjetski dan romskog jezika, Školska olimpijada, Međunarodni dan tolerancije, Erasmus posjet Grčkoj, Sjećanje na Vukovar i posjet Vukovaru, Susret s hrvatskim braniteljima, Međunarodni dan prava djeteta, Dan borbe protiv AIDS-a, Međunarodna izložba dječjih slika udruge Likovni svet „Pjesme i plesovi mojeg zavičaja“, Večer matematike, Doček Sv.Nikole, Božićna radionica, Božićna čestitka, Koprivnička božićna bajka, Božićna priredba, Božićna izložba keramike, Likovna radionica: Velike ljubavi, Amadeo Modigliani, Dan sigurnijeg interneta, Maskenbal u školi, Valentinovo, Posjet Muzeju iluzija, Dan ružičastih majica, Kazališna predstava, Susret đaka glazbenjaka, Obilježavanje dana darovitih učenika i učenica, Svjetski dan šuma, Svjetski dan voda, Svjetski dan metereologa, Uskrs, Vuzmena košarica (2. mjesto), Matematički ožujak, Svjetski dan Roma, Eko radionica, Dan hrvatske knjige, Uskrsna keramičarska radionica, Dan planeta Zemlje, Sportske igre mladih, „Putositnice 2019.“, Mladi za mlade, IV. Virovska Prkačijada, Primanje u pomladak Crvenog križa, Majčin dan, Erasmus posjet Španjolskoj, Svjetski dan sporta „Proljetni kros“, Tjedan botaničkih vrtova i arboretuma, Dan škole, Svečana podjela svjedodžbi učenicima 8. razreda, svečani prijam najuspješnijih učenika i mentora u 2018./2019., Veselo u školu. Kao i protekle školske godine surađivali smo sa školama iz Slovenije u projektu Branje ne pozna meje. Različitim sportskim igrama obilježili smo Hrvatski olimpijski dan i Dan sporta.

Osim toga ove je godine u našoj školi proveden međunarodni ispit Delf Scolaire 2019. DELF scolaire (Diplôme D'études En Langue Française) je diploma o poznavanju francuskoga jezika koje strancima izdaje Ministarstvo obrazovanja Republike Francuske u suradnji s hrvatskim Ministarstvom znanosti i obrazovanja.

Škola je vrlo uspješno realizirala Školski kurikulum i programske zadaće utvrđene Godišnjim planom i programom rada za 2018./2019. školsku godinu te pripreme za cjelovitu kurikularnu reformu. Prolaznost naših učenika je vrlo visoka, a i većina učenika nastavlja daljnje školovanje u željenoj školi.

Dodatno ćemo poraditi na podizanju kvalitete i zanimljivosti nastave, dodavanju europske dimenzije u našu školsku praksu te izgradnje Botaničke zbirke i učionice na otvorenom, u prirodi.

Obrazloženje izradila: Ravnateljica škole:

Kristina Rizk Gordana Gazdić-Buhanec, dipl.ing.biol.